
KRETINGOS RAJONO SAVIVALDYBĖS TARYBA

SPRENDIMAS
DĖL KRETINGOS RAJONO SAVIVALDYBĖS TARYBOS 2011 M. KOVO 31 D. SPRENDIMO NR. T2-125 „DĖL MOKĖJIMO UŽ DIENOS VEIKLOS CENTRO  TEIKIAMAS SOCIALINES PASLAUGAS TVARKOS APRAŠO PATVIRTINIMO“  PAKEITIMO

[bookmark: _GoBack]2015 m. vasario 27 d. Nr. T2-38
Kretinga

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos socialinių paslaugų įstatymo 13 straipsnio 4 dalies 3 punktu ir Lietuvos Respublikos vyriausybės 2014 m. gruodžio 23 d. nutarimu Nr. 1485 „Dėl Lietuvos Respublikos vyriausybės 2006 m. birželio 14 d.  nutarimo Nr. 583 „Dėl  mokėjimo už socialines paslaugas tvarkos aprašo patvirtinimo“ pakeitimo“, Kretingos rajono savivaldybės taryba                n u s p r e n d ž i a: 
1. Pakeisti Mokėjimo už Dienos veiklos centro teikiamas socialines paslaugas tvarkos, patvirtintos Kretingos rajono savivaldybės 2011 m. kovo 31 d. sprendimu Nr. T2-125 „Dėl mokėjimo už Dienos veiklos centro teikiamas socialines paslaugas tvarkos aprašo patvirtinimo“ 17 punktą, jį išdėstyti taip:
,,17. Asmuo, gaunantis trumpalaikės socialinės globos  paslaugas DVC SP, už vieną kalendorinį mėnesį moka ne daugiau kaip 80 procentų asmens pajamų. Tais atvejais, kai asmuo pagal Lietuvos Respublikos valstybinių šalpos išmokų įstatymą gauna slaugos ar priežiūros (pagalbos) išlaidų tikslinę kompensaciją, visa šios kompensacijos suma (100 procentų) skiriama mokėjimui už trumpalaikę socialinę globą padengti. Esant laisvoms paslaugų vietoms, trumpalaikė socialinė globa gali būti suteikiama kito rajono gyventojui, už paslaugas mokant 100 procentų nustatytos paslaugos kainos paties asmens arba jo tėvų/globėjų raštišku sutikimu, jei paslaugos neperka kito rajono savivaldybė.“
2. Teisės aktą skelbti Teisėkūros pagrindų įstatymo nustatyta tvarka.


Savivaldybės meras		                                                                      Juozas Mažeika 













Danutė Blagnienė

